Πύργος Γκουινίτζι

Ο πύργος Γκουινίτζι (ιταλ. Torre Guinigi) αποτελεί τον σημαντικότερο πύργο της πόλης Λούκα στην Τοσκάνη της κεντρικής Ιταλίας. Η πρόσβαση σε αυτόν είναι δυνατή από τον αριθμό 45 της via Sant'Andrea. Ο τοσκανικός αυτός πύργος είναι ένα από τα τελευταία μνημεία που σώζονται εντός των τειχών της πόλης και ένα από τα πλέον αντιπροσωπευτικά της Λούκα. Κύριο χαρακτηριστικό του είναι η παρουσία ενός κρεμαστού κήπου στην οροφή του. Οι Γκουινίτζι, άρχοντες της πόλης, θέλησαν να ομορφύνουν την μάλλον λιτή οικία τους με την προσθήκη αυτού του στεφανωμένου με δέντρα πύργου, ο οποίος και έγινε σύμβολο της εξουσίας τους στην πόλη κατά την διάρκεια της Αναγέννησης. Κατόπιν σχετικής επιθυμίας των απογόνων της οικογένειας, ο πύργος και το παλάτι του Αγίου Ανδρέα δωρήθηκαν στην Δημοτική Αρχή της Λούκα. Πληροφορίες Via Sant'Andrea, 41, 55100 Lucca LU, Ιταλία Παραπομπές Εξωτερικοί σύνδεσμοι Πολυμέσα σχετικά με το θέμα Πύργος Γκουινίτζι στο Wikimedia Commons